Baza Ghilgal

Program de suport pentru dependenți (alcool)
2025-10-30 19:00 - 21:00, 2025-10-23 19:00 - 21:00, 2025-10-16 19:00 - 21:00, 2025-10-09 19:00 - 21:00, 2025-10-02 19:00 - 21:00, 2025-09-25 19:00 - 21:00 (Europe/Bucharest) | Sediu baza Ghilgal, Str. Simion Bărnuțiu, nr.22, ap.11B,, Oradea, Bihor, 410204, Romania
Nu trebuie să treci singur prin asta. Oricât de greu ți-a fost până acum, există un loc unde ești primit, unde poți vorbi deschis și unde fiecare pas spre eliberare contează.
Programul nostru de suport pentru dependenți (alcool) este un cadru sigur, unde poți întâlni alți oameni care poartă aceleași bătălii cu dependența, primesc ajutor și încurajare și își reconstruiesc viața pas cu pas.
Vino și vezi că nu ești singur și că, dincolo de rușine, există speranță. Primul pas e să vii – de acolo mergem împreună.
În fiecare joi, începând cu orele 18.00, ușa fundației Baza Ghilgal se deschide doar pentru tine. Trebuie doar să-ți anunți venirea la telefon 0774.514.552

Program de suport pentru codependenți
2025-10-29 18:00 - 20:00, 2025-10-22 18:00 - 20:00, 2025-10-15 18:00 - 20:00, 2025-10-08 18:00 - 20:00, 2025-10-01 18:00 - 20:00
Ai făcut tot ce ai putut pentru persoana dragă care se luptă cu dependența, iar în interiorul tău simți că te-ai pierdut pe tine. E o povară pe care nu o poate înțelege oricine. O povară pe care nu trebuie să o porți singur/ă.
Programul nostru de suport pentru codependenți și pentru membrii familiilor persoanelor dependente oferă un spațiu sigur unde poți vorbi deschis, poți învăța cum îi poți ajuta cu adevărat pe cei dragi și cum îți poți recăpăta echilibrul. Aici poți întâlni oameni care înțeleg foarte bine prin ce treci, pentru care cuvinte precum „rușine”, „vinovăție”, „neputință”, „sacrificiu” poartă o mare greutate. Și tot aici poți descoperi că vindecarea pe care tu o cauți… începe cu tine.
Primul pas e să vii – de acolo mergem împreună.
În fiecare miercuri, începând cu orele 18.00, ușa fundației Baza Ghilgal se deschide doar pentru tine. Trebuie doar să-ți anunți venirea la telefon 0772.219.719

Puterea granițelor personale
2025-09-26 17:30 - 20:30
Te invităm la un atelier practic de recunoaștere și consolidare a granițelor personale sănătoase. Este un atelier dedicat doar acelora dintre noi care se simt copleșiți de numărul și greutatea sarcinilor zilnice și cărora le este teamă să spună NU fără vinovăție.
Iulian Micu, consilier de dezvoltare personală, folosește instrumente și aplicații practice care să te ajute și să-ți ofere suportul în acest domeniu atât de sensibil al granițelor în relații.Atelierul este urmat de 3 întâlniri de grup, în care subiectele de interes vor fi aprofundate și, în mod special, vor putea fi discutate diverse situații reale cu care se confruntă cei care aleg să participe la acest atelier și, apoi, la întâlnirile grupului de suport.
Participarea se face pe baza unei donații de 80 de lei. Acești bani vor fi folosiți pentru derularea programului Fii liber
https://bazaghilgal.org/…/fii-liber-program-de…/
dedicat dependenților de alcool (și nu numai) și famiilor lor.
Pentru că numărul de participanți este limitat, te rugăm să folosești formularul de înscriere din acest link:
https://docs.google.com/…/1FAIpQLSec9mPPA0a…/viewform…
Participarea se face în ordinea înscrierii.
Pentru orice alte detalii, te rugăm să urmărești acest eveniment. Sau, ne poți contacta aici pe messenger, pe whatsapp la 0772.219.719 sau scrie-ne pe adresa de email bazaghilgal@gmail.com.

Atelier de terapie prin artă
2025-09-15 18:00 - 20:00
ATELIER DE TERAPIE PRIN ARTĂ – 4 întâlniri pentru reconectarea cu sinele tău
Te invităm într-o călătorie creativă și vindecătoare, în care arta devine limbajul sufletului și emoțiile sunt exprimate prin culoare. Atelierul este alcătuit din 4 întâlniri, care au loc o dată la două săptămâni, pentru a-ți oferi timp de reflecție și integrare între sesiuni.
Fiecare întâlnire are o temă terapeutică și o tehnică artistică diferită prin care vei putea exprima ceea ce cuvintele nu reușesc întotdeauna să transmită. Nu ai nevoie de experiență artistică; ai nevoie doar de deschidere, pentru a explora, și curaj, pentru a te exprima.
Participarea la atelier se face pe baza unei donații de 100 lei / fiecare întâlnire. Banii strânși vor fi folosiți pentru susținerea proiectului Fii liber https://bazaghilgal.org/…/fii-liber-program-de…/ al cărui beneficiari sunt persoane dependente de alcool (dar nu numai) și familiile acestora.
Atelierul este susținut de artistul Evelina Bondar, un om extraordinar care știe să vadă culorile pe care le purtăm fiecare în suflet.
Ce vei primi în acest proces:
– Spațiu sigur și confidențial, în care ești ascultat și înțeles.– Activități creative ghidate, menite să aducă claritate, eliberare emoțională și vindecare.– Pauze de reflecție între întâlniri, pentru a lăsa procesul să lucreze în tine.– Posibilitatea de a-ți reconstrui o imagine mai clară și mai puternică despre tine.

Frecvență: 1 întâlnire la fiecare 2 săptămâniDurata fiecărei sesiuni: 2 oreGrup restrâns: max. 8 participanțiLocația: Oradea, str. Simion Bărnuțiu, nr. 22
Poți solicita mai multe detalii la nr. 0772.219.719 sau pe bazaghilgal@gmail.com
Rezervă-ți locul acum, completând formularul de înscriere de mai jos, și faci primul pas spre o nouă etapă de viață – una în care povestea ta prinde culoare.
https://docs.google.com/…/1FAIpQLSf3WC8ykjD…/viewform…
Participarea se face în ordinea înscrierii.
Pentru orice alte detalii, te rugăm să urmărești acest eveniment. Sau, ne poți contacta aici pe messenger, pe whatsapp la 0772.219.719 sau scrie-ne pe adresa de email bazaghilgal@gmail.com.
